Sekretari i Shtetit Kerry në Evropë për Sirinë
Ai do të marrë pjesë në një raund tjetër bisedimesh me grupet kundërshtare të Bashar al-Assadit
Sekretari amerikan i Shtetit, John Kerry ndodhet në Evropë për një raund tjetër bisedimesh me përfaqësues vendesh që po mbështesin kundërshtarët e Presidentit sirian Bashar al-Assad. Ata po përpiqen që t’i bindin kundërshtarët politikë që të bien dakord për bisedime për një qeveri kalimtare në Gjenevë. Sekretari Kerry po kthehet në Evropë për të nxitur politikanët sirianë të marrin pjesë në bisedime në Gjenevë. Por kundërshtarët e zotit Assad nuk kanë arritur të bashkohen rreth Ahmad al-Jarbas, që drejton grupin kryesor të koalicionit. Kjo po bllokon marrëveshjen për të marrë pjesë në bisedime, thotë profesor Akbar Ahmed i Universitetit Amerikan. Profesor Ahmed thotë se rritja e milicive të lidhura me al-Kaidën, minon edhe më shumë opozitën, sidomos ndërsa disa luftëtarë po distancohen nga grupi kryesor Ushtria e Lirë Siriane. Zëdhënësja e Departamentit të Shtetit Jen Psaki thotë se kjo ndarje nuk i dobëson përpjekjet për të mbajtur bisedime paqeje në Gjenevë. Duke pasur parasysh që shumë civilë po i largohen luftimeve, po shtrohet edhe pyetja sesa gjithëpërfshirëse mund të jetë qeveria kalimtare e dalë nga bisedimet e Gjenevës. Ja ç’thotë analisti i Institutit të Paqes Manal Omar. Presidenti Assad thotë se terroristët e huaj po vënë në shënjestër pakicën Alawite, nga vjen edhe ai dhe se po përpiqen ta përçajnë vendin. Profesori Ahmed thotë se duke gëzuar mbështetjen e Rusisë dhe Iranit, Presidenti Assad ka rënë dakord në parim për bisedimet e Gjenevës, sepse është në një pozicion të fortë. Pushteti i qëndrueshëm i Presidentit Assad i shqetëson disa nga kundërshtarët e tij më të rinj që kanë ndjekur edhe kthimin e ushtrisë në pushtet në Egjipt, thotë Manal Omar. Ndikimi i luftës tek civilët do të jetë gjithashtu pjesë e bisedimeve në Evropë këtë javë, me një të katërtën e popullsisë siriane të zhvendosur brenda vendit dhe mbi dy milionë refugjatë.